wannaphong/clean_thaiwikipedia huggingface dataset:
# ภาษาแสก
ภาษาแสก เป็นภาษาตระกูลขร้า-ไทที่ชาวแสกใช้พูดบริเวณสองฝั่งแม่น้ำโขงในแขวงคำม่วน ประเทศลาวและจังหวัดนครพนม ประเทศไทย  ผู้พูดภาษานี้เหลือน้อยเพราะคนรุ่นใหม่หันไปพูดภาษาลาวและภาษาอีสานมากขึ้น 

 สัทวิทยา 

 พยัญชนะ 
 พยัญชนะต้น 
ภาษาแสกมีเสียงพยัญนะต้น 22 เสียงดังนี้
 ริมฝีปากทั้งสอง, ริมฝีปาก-ฟัน ปุ่มเหงือก เพดานแข็ง เพดานอ่อน เส้นเสียง เสียงนาสิก ม น ญ ง เสียงกัก ก้อง บ ด ไม่ก้อง ไม่มีลม ป ต จ ก อ ไม่ก้อง มีลม ผ, พ ถ, ท ข, ค เสียงเสียดแทรก ก้อง ว กฺ ไม่ก้อง  ฝ, ฟ ซ, ส ห, ฮ เสียงเปิด ล ย เสียงรัวลิ้น ร

 พยัญชนะสะกด 
พยัญนะสะกดของภาษาแสกมี 10 เสียงดังนี้

ริมฝีปากทั้งสองปุ่มเหงือกเพดานแข็งเพดานอ่อนเส้นเสียงเสียงนาสิกมนงเสียงกักบดก*-เสียงเสียดแทรกวเสียงเปิด*ลย
* เสียงพยัญชนะกัก เส้นเสียง  จะปรากฏเฉพาะหลังสระเสียงสั้นเมื่อไม่มีพยัญชนะสะกด

* เสียงพยัญชนะเสียงเปิดข้างลิ้น ปุ่มเหงือก   เป็นรูปแบบอื่นของเสียงนาสิก ปุ่มเหงือก 

 ตัวอย่าง 
แม้ภาษาแสกจะอยู่ในตระกูลภาษาขร้า-ไท แต่ก็ได้มีการปะปนกับภาษาเวียดนามบางคำจึงมีลักษณะแตกต่างไปจากภาษาอีสานทั่วไป และจะมีการใช้สระอือซึ่งตรงกับสระใอ ในภาษาไทยเช่น

 แสก  ไทย  เทียบภาษาอื่น เกดทุ่ง  ปวดท้อง  เกดเทรา  ปวดหัว  เค้า  สะพาน  เวียดนาม:  (เกิ่ว)
กวางตุ้ง: 橋 (ขิ่ว) โคกพลา  ภูเขา จื๋อใจลาว: ໃຈ (ใจ) จู้  น้ำนม  ดังกึ๊น  กลางคืน  ดังแง้น  กลางวัน  พา  ภรรยา  ลุ้ย  ลาก จีนกลาง: 拉 (ล้า)
กวางตุ้ง: 拉 (ล้าย) ลู้  วิง  หง่อน  อร่อย  เวียดนาม:  (งอน) หอก  สามี  ห่อยผลั่ม  หวีผม  เหล่าก๊าว  เหม็นสาบ  ฮุนดี  คนดี
# ชุดตัวอักษรโทแคเรียน
ชุดตัวอักษรโทแคเรียน มีอีกชื่อว่า อักษรคุปตะเฉียงเอเชียกลาง หรือ อักษรพราหมีเตอร์กิสถานเหนือ เป็นอักษรสระประกอบที่ใช้ระบบเครื่องหมายเสริมสัทอักษรเพื่อเชื่อมโยงสระกับสัญลักษณ์พยัญชนะ เป็นส่วนหนึ่งของตระกูลอักษรพราหมีที่เคยใช้เขียนภาษากลุ่มโทแคเรียน ซึ่งส่วนใหญ่มาาจากคริสต์ศตวรรษที่ 8 (กับบางส่วนที่ปรากฏก่อนหน้า น่าจะ ค.ศ. 300)Earliest paintings from Kizil Caves with Tocharian inscriptions, now carbon dated to 245-340 CE, see  ซึ่งจดลงบนใบลาน แผ่นไม้ และกระดาษจีน วัสดุเหล่านี้ได้รับการรักษาจากสภาพภูมิอากาศที่แห้งแล้งมากในแอ่งตาริม

อักษร
ตาราง

+สระโทแคเรียนเดี่ยว  A  Ā  I  Ī  U  Ū 75px  75px  75px  75px  75px  75px R̥  R̥̄  E  Ai  O  Au  Ä 75px  75px  75px  75px  75px  75px  75pxเครื่องหมายเสริมสัทอักษร(ตัวอย่างบน 30px)  Tha  Thā  Thi  Thī  Thu  Thū 75px  75px  75px  75px  75px  75px Thr̥  Thr̥̄  The  Thai  Tho  Thau  Thä 75px  75px  75px  75px  75px  75px  75px

+พยัญชนะโทแคเรียน เพดานอ่อน  Ka  Kha  Ga  Gha  Ṅaมาตรฐาน  75px  75px  75px  75px  75pxFremdzeichen  75px        เพดานแข็ง  Ca  Cha  Ja  Jha  Ña  75px  75px  75px  75px  75px ปลายลิ้นม้วน  Ṭa  Ṭha  Ḍa  Ḍha  Ṇa  75px  75px  75px  75px  75px ฟัน  Ta  Tha  Da  Dha  Naมาตรฐาน  75px  75px  75px  75px  75pxFremdzeichen  75px        75px ริมฝีปาก  Pa  Pha  Ba  Bha  Maมาตรฐาน  75px  75px  75px  75px  75pxFremdzeichen  75px        75px Sonorant  Ya  Ra  La  Vaมาตรฐาน  75px  75px  75px  75pxFremdzeichen    75px  75px  75px เสียดแทรกอุสุม  Śa  Ṣa  Sa  Haมาตรฐาน  75px  75px  75px  75pxFremdzeichen  75px  75px  75px  

+สัญลักษณ์อื่น ๆ วิสรรชนีย์  นิคหิต  Virama (บน 30px|na)  Jihvamuliya  Upadhmaniya 75px  75px  75px  75px  75px
# แฟนแทสติกโฟร์
แฟนแทสติกโฟร์  เป็นบันเทิงคดีเกี่ยวกับซูเปอร์ฮีโร่ซึ่งเป็นกลุ่มคน 4 คน เป็นหนังสือการ์ตูนวางจำหน่ายโดยมาร์เวลคอมิกส์ คอมิคเล่มแรกก็คือ The Fantastic Four #1 (พฤศจิกายน 1961) แฟนแทสติกโฟร์เป็นกลุ่มซูเปอร์ฮีโร่แรก ๆ เขียนและแก้ไขโดยสแตน ลี และผู้วาดภาพ / และช่วยแต่งเนื้อเรื่องคือแจ็ก เคอร์บี

 สมาชิกแฟนแทสติกโฟร์ 
คนพลังกายสิทธิ์ (Mr.Fantastic) หรือรีด ริชาร์ด หัวหน้ากลุ่ม แฟนแทสติกโฟร์ และผู้ออกโครงการสำรวจอวกาศ ความสามารถของเขาคือการยืดร่างกายส่วนต่างๆเหมือนยางยืดซึ่งช่วยในการจับศัตรูได้เป็นอย่างดี
คนพลังภูผาหิน (The Thing) หรือเบน กริมม์ เพื่อนสนิทของรีด ริชาร์ด เขาเป็นอดีตนักบินเก่าของ นาซ่า มาก่อน ร่างกายของเขาเป็นหินอยู่ตลอดเวลาและมีกำลังมากที่สุดในกลุ่ม
สาวน้อยพลังล่องหน (Invisible Woman) หรือซูซาน สตอร์ม เป็นภรรยารีด ริชาร์ดสามารถทำตัวให้ล่องหนได้ และสามารถปล่อยคลื่นพลังที่มองไม่เห็น
คนพลังไฟ (Human Torch) หรือจอห์นนี สตอร์ม น้องชายของซูซาน สตอร์ม สามารถเรียกไฟให้ลุกท่วมตัวและบินได้โดยทำให้อากาศรอบตัวร้อนขึ้น เขามักจะจับคู่กับ เบน กริมม์ บ่อย ๆ เวลาว่าง ๆ ชอบพูดเล่นลิ้น แกล้งคน และหยอกคนไปทั่ว

 หนังสืออ่านเพิ่ม
# ต้มยำกุ้ง (ภาพยนตร์)
ต้มยำกุ้ง  เป็นภาพยนตร์ศิลปะการต่อสู้ ที่นำแสดงโดย ทัชชกร ยีรัมย์ หรือ จา พนม ผลงานการกำกับโดย ปรัชญา ปิ่นแก้ว  ออกฉายในวันที่ 11 สิงหาคม ปี พ.ศ. 2548 ในประเทศไทย ภาพยนตร์ทำรายได้ในประเทศไทย 183.35 ล้านบาท (เฉพาะ กรุงเทพมหานคร ปริมณฑล และจังหวัดเชียงใหม่)100 อันดับหนังไทย ที่ทำรายได้สูงที่สุด

 เรื่องย่อ 
การเดินทางข้ามโลกของ “ขาม” (จา พนม ยีรัมย์) เด็กหนุ่มบ้านป่าที่ชีวิตต้องพลิกผันโดยเงื้อมมือของผู้มีอิทธิพลระดับประเทศที่ลักพาช้างพลายสองพ่อลูก ซึ่งเด็กหนุ่มและ “พ่อของขาม” (โสรธร รุ่งเรือง) เขารักดั่งชีวิต และมีความมุ่งหมายอันสูงสุดที่จะมอบเป็นคชบาทแด่ในหลวง ไปขาย ณ  เครือรัฐออสเตรเลีย ทางเดียวที่จะช่วยเหลือและรักษาชีวิตของช้างอันเป็นที่รักของเขาได้ นั่นก็คือ การบุกตะลุยถึงถิ่นเสือ โดยการเดินทางข้ามโลก

เรื่องไม่ง่ายอย่างใจคิด แม้เขาจะได้รับความช่วยเหลือจาก “จ่ามาร์ค” (หม่ำ จ๊กมก) นายตำรวจไทยและ “ปลา” (บงกช คงมาลัย) สาวไทยที่ถูกหลอกมาขายตัวในนครซิดนีย์ ก็ตาม แต่ที่นั่น เขากลับต้องไปพัวพันกับการไล่ล่าของแก๊งมาเฟียที่นำโดย “มาดามโรส” (จิน ซิง) ที่มีลูกสมุนต่างชาติที่เต็มไปด้วยฝีมือทางการต่อสู้อย่าง “จอห์นนี่” (จอห์นนี่ เหงียน) และ “ทีเค” (นาธาน โจนส์) พร้อมลูกสมุนย่อยที่มีฝีไม้ลายมือทางการต่อสู้เหลือรับอย่าง “คาโปเอร่า” (ลาธีฟ คราวเดอร์) และ “วูซู” (จอน ฟู)  อย่างไม่ได้ตั้งใจ

ณ วินาทีนี้ การต่อสู้ข้ามชาติเพื่อเอาชีวิตรอดของเด็กหนุ่มและเพื่อนพ้อง ได้เริ่มต้นขึ้นแล้ว เพื่อตามหาและช่วยเหลือ พ่อใหญ่ และ ขอน ช้างพ่อลูก ที่เปรียบได้กับญาติพี่น้องของเขา นำไปสู่บททดสอบและการต่อสู้ครั้งสำคัญที่สุดในชีวิตของเขาให้โลกได้ล่วงรู้ถึง อานุภาพของ "ไม้มวยไทยโบราณ" ที่หนักหน่วง รุนแรง และยังไม่เคยได้รับการเปิดเผยมาก่อน โดยเฉพาะ "ตำนานมวยคชสาร" ต้มยำกุ้ง (ภาพยนตร์)

 นักแสดง 
 ภาพยนตร์ ต้มยำกุ้ง รับบทเป็น  นักแสดงนำโดยขามทัชชกร ยีรัมย์จ่ามาร์คเพ็ชรทาย วงษ์คำเหลาปลาบงกช คงมาลัยมาดามโรสจิน ซิงทีเคนาธาน โจนส์จอห์นนี่จอห์นนี่ เหงียนวินเซนต์เดเมียน เด มอนเตมาสริคเดวิด อัศวนนท์กุ้งสิริลภัส กองตระการนักสู้คาโปเอร่าลาธีฟ คราวเดอร์นักสู้วูซูจอน ฟูซินแสวินัย พูนเพิ่มผลสิริตุ๋ยชลทิศ แหนผันจิมมี่แพนด้า ลิคูดิสขาม (วัยเด็ก)ณัฐดนัย กองทอง รับบทเป็น  นักแสดงรับเชิญพ่อของขามโสรธร รุ่งเรืองลุงของมาดามโรสอาเม้ง ป.ปลาเสี่ยสุเทพสุตนัย บุณยเกตุสุทินณภัทร ภูริสุพจน์สุรศักดิ์ ชัยอรรถลูกน้องเสี่ยสุเทพสุรชา แย้มศรีเพื่อนของเสี่ยสุเทพฉลองศักดิ์ ศิริมหาศาลเสี่ยที่นอนครอบแก้วนิพนธ์ ชัยศิริกุลสาวครอบแก้วจินตนา อารมณ์เย็นคนขายกระดิ่งคล้องช้างทองดี ยีรัมย์หญิงพักข้างห้องปลาธนาภา ชีพนุรัตน์หญิงเดินผ่านที่ขามกลางถนนภัทราริน ปัญญานุตธรรมวิทยาวัชรชัย พานิชสุขสมศักดิ์วรรณกิตย์ ศิริพุฒ

 รางวัลในประเทศไทย 

ตารางสาขารางวัลที่ได้เข้าชิงรางวัล สีเขียวคือได้รับรางวัล สีแดงคือได้รับการเสนอชื่อแต่พลาดรางวัลไป
 ผู้มอบรางวัล สาขารางวัล ผลรางวัลสุพรรณหงส์ สุพรรณหงส์เกียรติยศ
(ทัชชกร ยีรัมย์), (ปรัชญา ปิ่นแก้ว) ได้รับรางวัลรางวัลชมรมวิจารณ์บันเทิง ผู้แสดงประกอบชายยอดเยี่ยม
(เพ็ชรทาย วงษ์คำเหลา) เสนอชื่อเข้าชิง ภาพยนตร์ที่มีรายได้สูงสุด  ได้รับรางวัล

 เกี่ยวกับภาพยนตร์ 
 The Protector เป็นชื่อในสหรัฐอเมริกา ส่วน Warrior King เป็นชื่อใน สหราชอาณาจักร
# ชาวอารยัน
ชาวอารยัน  เป็นชนเผ่าที่มีถิ่นกำเนิดในบริเวณเทือกเขาคอเคซัส ปัจจุบันอยู่บริเวณประเทศจอร์เจีย และได้อพยพออกเป็นสามกลุ่มโดยกลุ่มหนึ่งก็ได้กระจายตัวไปอยู่ในแถวประเทศอินเดียลุ่มแม่น้ำสินธุกลุ่มนี้เรียกว่ากลุ่ม"อินโดอารยัน" อีกกลุ่มหนึ่งกระจายตัวไปทางเปอร์เซียแถวทะเลสาบแคสเปียนกลุ่มนี้เรียกว่า"อินโดอิเรเนียน" และอีกกลุ่มหนึ่งกระจายตัวไปแถวยุโรปแถบกรีซและอิตาลีกลุ่มนี้เรียกว่า"อินโดยูโรเปี้ยน" 

ชาวอารยันคาดว่าได้รับอิทธิพลทางวัฒนธรรมหลายอย่างจากอารยธรรมเมโสโปเตเมีย ชาวอินโดอารยันเป็นผู้วางรากฐานระบบวรรณะในประเทศอินเดียเพื่อปกครองชาวดราวิเดียนที่อาศัยในลุ่มบริเวณแม่น้ำสินธุ สันนิษฐานว่าระบบวรรณะรับอิทธิพลมาจากประมวลกฎหมายฮัมมูราบี ที่แบ่งชนชั้นออกเป็นสามชนชั้น คือ ปกครอง ทั่วไป และทาส
# เฉิ่ม
เฉิ่ม เป็นภาพยนตร์ไทยที่ออกฉายในปี พ.ศ. 2548 ผลงานกำกับเรื่องที่สองของ คงเดช จาตุรันต์รัศมี นักเขียนบทผู้เคยมีผลงานจาก สยิว เดอะเล็ตเตอร์ จดหมายรัก และผู้เขียนบทปรับแก้ใน ต้มยำกุ้ง

 เรื่องย่อ 
เรื่องราวความรักและความผูกพันของ สมบัติ ดีพร้อม (เพ็ชรทาย วงศ์คำเหลา หรือ หม่ำ จ๊กมก) คนขับรถแท็กซี่กะดึก ผู้มีบุคลิกเฉิ่มๆ เหมือนกับชื่อภาพยนตร์ ชอบฟังเพลงสุนทราภรณ์ทางวิทยุเอเอ็ม ชอบเขียนจดหมายเข้าไปในรายการวิทยุ ชอบกินต้มเลือดหมูร้านเดิมๆ เหมือนกันทุกวัน คนขับแท็กซี่ที่มีอดีตที่ขมขื่น กับ นวล (วรนุช วงษ์สวรรค์) สาวบริการในอาบอบนวด

 เกร็ด 
 รถแท็กซี่ที่สมบัติขับ มีป้ายทะเบียน ทน.2514   เลข 2514 เป็นปีเกิดของผู้กำกับ
 บท เอื้อ อาทร เกย์เฒ่าผู้โดยสารแท็กซี่ที่สมบัติเก็บเงินได้ ถูกวิจารณ์ว่าล้อเลียน เอื้อ สุนทรสนาน โดยใช้นักแสดงที่หน้าคล้ายครูเอื้อ และถูกแฟนเพลงสุนทราภรณ์ทักท้วง นอกจากนี้ยังมีนัยยะเสียดสีสารพัดโครงการเอื้ออาทร ในรัฐบาลทักษิณ ชินวัตร
 บทเพลงประกอบส่วนใหญ่จะเป็นบทเพลงของวงดนตรีสุนทราภรณ์ เช่น ฉันยังคอย(เอื้อ สุนทรสนาน)  ,เพลงรักของเธอ(เอื้อ สุนทรสนาน)  ,ข้องจิต(เอื้อ สุนทรสนาน),(พูลศรี เจริญพงษ์)  ,ปองใจรัก(มัณฑนา โมรากุล,เอื้อ สุนทรสนาน)  ,หนึ่งน้องนางเดียว(เอื้อ สุนทรสนาน)  ,นวลปรางนางหมอง(เอื้อ สุนทรสนาน)  ,บางกอกลาที(เอื้อ สุนทรสนาน,ชวลี ช่วงวิทย์) ,ยอดรักยอดขวัญ(วินัย จุลละบุษปะ),(รวงทอง ทองลั่นธม) เป็นต้น
# เฟดเอกซ์เอกซ์เพรส
thumb|200px|right|เครื่องบินแมคดอนเนลล์ ดักลาส เอ็มดี-11F
thumb|200px|right|เครื่องบินเอทีอาร์ 42
เฟดเอกซ์ เอกซ์เพรส (อังกฤษ: FedEx Express) เป็นสายการบินขนส่งสินค้าของเฟดเอกซ์ คอร์ปอเรชั่น มีสำนักงานใหญ่อยู่ที่เมืองเมมฟิส ในรัฐเทนเนสซี สหรัฐอเมริกา ก่อตั้งขึ้นเมื่อปีพ.ศ. 2514 และเริ่มให้บริการในวันที่ 17 เมษายน พ.ศ. 2515 จากท่าอากาศยานนานาชาติเมมฟิส และเติบโตขึ้นอย่างรวดเร็ว จนเริ่มให้บริการไปยังทวีปยุโรป และเอเชีย ตั้งแต่ปีพ.ศ. 2527 เป็นต้นมา

 จุดหมายปลายทาง 
 ภายในประเทศ: เกรตฟอลส์, แกรนด์ฟอกส์, คลีฟแลนด์, แคนซัสซิตี, โคลัมบัส, ชิคาโก, แซนดีเอโก, ซานฟรานซิสโก, ซีแอตเทิล, ซูฟอลส์, เซนต์หลุยส์, แดลลัส/ฟอร์ตเวิร์ท, ดิทรอยต์, เดนเวอร์, ดิมอยน์, แทมปา, แทลลาแฮสซี, นิวยอร์ก (ผ่านทางนวร์กลิเบอร์ตี), นิวออร์ลีนส์, แนชวิลล์, บอยซี, บอสตัน, บัฟฟาโล, บิลลิงส์, พอร์ตแลนด์ (ออริกอน), พิตต์สเบิร์ก, ฟอร์ตลอเดอร์เดล, ฟีนิกซ์, มินนีแอโพลิส/เซนต์พอล, มิลวอกี, เมมฟิส, แมนเชสเตอร์ (นิวแฮมป์เชียร์), รอเชสเตอร์ (นิวยอร์ก), รูอาโนก, ริชมอนด์, เรโน, ลอสแอนเจลิส, ลาสเวกัส, วอชิงตัน ดี.ซี., สโปแคน, ออนแทรีโอ, ออเรนจ์เคาน์ตี, อัลบานี, อินดีแอนาโพลิส, แองคอริจ, แอตแลนตา, โอคลาโฮมาซิตี, โอกแลนด์, ฮาร์ตฟอร์ด, ฮิวสตัน, โฮโนลูลู
 ระหว่างประเทศ: กรุงเทพมหานคร, กวาดาลาฮารา, กัวลาลัมเปอร์, เกาสง, คาลแกรี, โคเปนเฮเกน, จาการ์ตา, ซานเปโตรซูลา, ซานฮวน, ซิดนีย์, ซูบิกเบย์, เซบู, เซาเปาลู, เซินเจิ้น, เซี่ยงไฮ้, โซล, ดูไบ, โตเกียว, เทลอาวีฟ, โทรอนโต, โตลูกา, ไทเป, บาโกตา, บาเซิล/มิลลุซ, ปักกิ่ง, ปานามาซิตี, ปารีส, ปีนัง, ฟรังค์ฟวร์ท, มอนเตร์เรย์, มอนทรีออล, มะนิลา, มาดริด, มิลาน, มิวนิก, มุมไบ, ลอนดอน, วอร์ซอ, บาเลนเซีย, วินนิเพก, แวนคูเวอร์, สต็อกโฮล์ม, สิงคโปร์, ออตตาวา, อากวาดียา, แอลเจียร์, อัลมาตี, เอเธนส์, โอซะกะ, ฮ่องกง

 ฝูงบิน 
+ ฝูงบินของสายการบินเฟดเอกซ์ เอกซ์เพรส เครื่องบิน จำนวน หมายเหตุ แอร์บัส เอ 300-600F 60 แอร์บัส เอ 310-200F/-300F 5 เอทีอาร์ 42 29 เอทีอาร์ 72 13 โบอิง 777F33 (สั่งซื้อ 16 รายการ) แมคดอนเนลล์ ดักลาส ดีซี-10F 25 แมคดอนเนลล์ ดักลาส ดีซี-10-30F 13 แมคดอนเนลล์ ดักลาส เอ็มดี-10-10F 49 แมคดอนเนลล์ ดักลาส เอ็มดี-10-30F 13 แมคดอนเนลล์ ดักลาส เอ็มดี-11F 57 เซสนา คาราวาน 208เอ 10 เซสนา คาราวาน 208บี 239
ข้อมูล ณ พฤษภาคม พ.ศ. 2561

เดิมทีเฟดเอกซ์ได้สั่งซื้อเครื่องบินแอร์บัส เอ 380-800F จำนวน 10 ลำ และพิจารณาสำรองไว้อีก 10 ลำ โดยจะเป็นลูกค้าส่งมอบรายแรก ในเดือนสิงหาคม พ.ศ. 2551 และผลจากการเลื่อนส่งมอบออกไปถึง 2 ปี เฟดเอกซ์จึงยกเลิกคำสั่งซื้อไปในที่สุด และได้หันไปสั่งซื้อเครื่องบินโบอิง 777F จำนวน 15 ลำแทน ซึ่งจะส่งมอบในปีพ.ศ. 2552 อย่างไรก็ตามเฟดเอกซ์ได้ให้ข่าวไว้ว่าจะพิจารณา เอ 380F อีกครั้ง เมื่อแอร์บัสสามารถมีความคล่องตัวในการผลิตมากขึ้น

นอกจากนี้เฟดเอกซ์ ยังพิจารณาจะเปลี่ยนเครื่องบินโบอิง 727 ซึ่งมีอายุการใช้งานนานแล้ว เป็นเครื่องบินโบอิง 757-200 จำนวน 90 ลำ ซึ่งคาดว่าจะเริ่มส่งมอบได้ตั้แต่ปีพ.ศ. 2551 เป็นต้นไปFlight International, วันที่ 3 - 9 ตุลาคม พ.ศ. 2549
# วัสดุทนไฟ
วัสดุทนไฟ หรือวัตถุทนไฟ (Refractory) เป็นคำมาจาก ภาษาละตินว่า Refractarius ซึ่งมีความหมายว่า ดื้อ ไม่เปลี่ยนแปลง เป็นสารประกอบประเภท Inorganic ที่มีคุณสมบัติทนต่อการใช้งานที่อุณหภูมิสูง 

 คำจำกัดความ 
สารประกอบประเภท Oxide ที่ไม่เปลี่ยนแปลงคุณลักษณะ เมื่ออยู่ในสภาวะที่มีอุณหภูมิสูง

 คุณสมบัติ 
วัสดุทนไฟ จะมีคุณสมบัติพื้นฐานดังนี้
 ไม่เปลียนแปลงสภาพ หรือรูปร่าง ที่อุณหภูมิสูง
 ทนต่อการขัดสี ที่อุณหภูมิสูง
 ทนต่อการทำปฏิกิริยาเคมี ที่อุณหภูมิสูง
 ทนต่อการเปลี่ยนแปลงอุณหภูมิ ในช่วงการใช้งาน

 ประเภท 
วัสดุทนไฟ สามารถแบ่งประเภท ออกได้ใน 2 ลักษณะ
 การแบ่งประเภท ตามองค์ประกอบ
 วัสดุทนไฟ เชิงกรด  มีองค์ประกอบหลักเป็นสารประกอบ ลักษณะ [[MO2]] เช่น SiO2 เป็นต้น
 วัสดุทนไฟ เชิงกลาง มีองค์ประกอบหลักเป็นสารประกอบ ลักษณะ [[M2O3]] เช่น Al2O3 เป็นต้น
 วัสดุทนไฟ เชิงด่าง  มีองค์ประกอบหลักเป็นสารประกอบ ลักษณะ MO เช่น CaO, MgO เป็นต้น
 การแบ่งประเภท ตามลักษณะ
 วัสดุทนไฟ ที่มีรูปร่างแน่นอน (Shaped Refractory)
 วัสดุทนไฟ ที่ไม่มีรูปร่างแน่นอน (Unshaped Refractory หรือ Monolithic) ได้แก่
 คอนกรีตทนไฟ (Refractory Concrete)
 ปูนทนไฟ (Refractory Mortar)
 ผงตำ (Ramming Mixes)
 ผงยิง (Gunning Mixes)
 ผงฉาบ (Patching Material) 
   
 กระบวนการผลิต 
การใช้งานวัสดุทนไฟ โดยเบื้องต้น จะต้องเลือกให้เหมาะสมกับลักษณะในการติดตั้ง จากนั้นจึงเลือกวัสดุทนไฟ ที่มีองค์ประกอบที่เหมาะสมกับสภาพการใช้งาน

สำหรับวิธีการผลิต มีแตกต่างหลายแบบ ส่วนใหญ่จะขึ้นกับลักษณะของวัสดุทนไฟ ได้แก่

 Shaped Refractory หลังจากผ่านกระบวนการเตรียมวัตถุดิบ และผสมแล้ว จะนำมาขึ้นรูป โดยใช้วิธีต่างๆ กัน เช่น
 การอัดขึ้นรูป (Pressing)  อาจจะใช้เครื่องอัดขึ้นรูป (Machine Pressing) หรือใช้ การขึ้นรูปด้วยมือ (Handmould)
 การรีด (Extruded)
 การหล่อเทแบบ (Casting)
 การหลอมเทแบบ (Fused Cast)
 การขึ้นรูปโดยการปั้นแบบ (Plastic Hand Forming)
 Unshaped Refractory หรือ Monolithic  หลังผ่านกระบวนการเตรียมวัตถุดิบ และผสมแล้ว จะบรรจุในภาชนะบรรจุตามลักษณะของการใช้งาน เช่น ปูนทนไฟ , คอนกรีตทนไฟ เป็นต้น
 Fibrous Refractory ลักษณะการผลิตโดยเบื้องต้นจะคล้ายกับการผลิตใยแก้ว หลังจากได้เส้นใย (Bulk) มา จะทำให้เป็นแผ่นหนา (Blanket) หรือนำ Blanket มาทับซ้อน (Folding) กันเป็น Block เพื่อนำไปใช้งานตามความเหมาะสมต่อไป

ผลิตภัณฑ์ที่ผ่านกระบวนการขึ้นรูปแล้ว จะถูกทำให้รูปร่างคงตัว และมีความแข็งแรงสูงขึ้น ซึ่งอาจจะใช้ปฏิกิริยาเคมี หรือการเผาที่อุณหภูมิแตกต่างๆ กันตามชนิดของวัสดุทนไฟดังกล่าว
# วันดี วราวิทย์
ศ.พ.ญ.วันดี วราวิทย์  อาจารย์พิเศษภาควิชากุมารเวชศาสตร์ คณะแพทยศาสตร์ โรงพยาบาลรามาธิบดี ผู้ได้รับรางวัลมหิดล-บี บราวน์ เพื่อการแพทย์และสาธารณสุขไทย ประจำปี พ.ศ. 2550 เป็นผู้คิดค้นสูตรน้ำเกลือแร่รักษาโรคท้องร่วง โดยใช้อุปกรณ์ที่มีอยู่ทุกครัวเรือน สามารถช่วยชีวิตผู้ป่วยอุจจาระร่วงเฉียบพลันที่อยู่ห่างไกล อีกทั้งลดจำนวนผู้ป่วยที่นอนรักษาด้วยการให้น้ำเกลือทางหลอดเลือดเหลือเพียง 7% ซึ่งต่ำกว่าการเข้ารับการรักษาในโรงพยาบาลทั่วไปที่มีประมาณร้อยละ 12%
# ภาษาโควาร์
ภาษาโควาร์  จัดอยู่ในภาษากลุ่มดาร์ดิก มีผู้พูดหลักในชิตรัล ประเทศปากีสถานทางตะวันตกฉียงเหนือ ในหุบเขายาซินและคูปิส ในคลิกิส บางส่วนของสวัตตอนบน เป็นภาษาที่สองในคลิกิสและฮันซา เชื่อกันว่ามีผู้พูดภาษาโควาร์จำนวนเล็กน้อยในอัฟกานิสถาน จีน อินเดีย ทาจิกิสถานและในกรุงอิสตันบูล

ภาษาโควาร์มีลักษณะของภาษาตระกูลอินโด-ยุโรเปียน อย่างชัดเจน ตัวอย่างเช่นการใช้สรรพนาม
  ฉันเป็น = asum 
 คุณเป็น = asus 
 เขาเป็น = asor 
 พวกเราเป็น = asusi 
 พวกคุณเป็น =asumi 
 พวกเขาเป็น = asuni

ภาษาโควาร์ได้รับอิทธิพลจากภาษากลุ่มอิหร่านมากกว่าภาษาอื่นในกลุ่มดาร์ดิกด้วยกัน แต่มีหน่วยคำจากภาษาสันสกฤตน้อยกว่าภาษาชินาหรือภาษาโกฮิสถาน Colonel Biddulph เป็นชาวตะวันตกรุ่นแรก ๆ ที่ศึกษาภาษาโควาร์และกล่าวว่าภาษาโควาร์สืบทอดมาจากภาษาอเวสตะ ภาษาเปอร์เซียโบราณ และภาษาสันสกฤต เขียนด้วยอักษรอาหรับแบบภาษาอูรดู
# วิริยะประกันภัย
บริษัท วิริยะประกันภัย จำกัด (มหาชน)  เป็นบริษัทที่ประกอบการธุรกิจประกันภัยในประเทศไทย โดยเน้นที่การประกันวินาศภัย

 ประวัติ 
ได้ก่อตั้งเมื่อวันที่ 3 กุมภาพันธ์ พ.ศ. 2490 และเริ่มให้บริการธุรกิจด้านการประกันภัย ด้วยทุนจดทะเบียน 5 ล้านบาท ภายใต้ชื่อ “บริษัท อาเซียพาณิชยการ (ประกันภัย)จำกัด”  โดยเริ่มต้นให้บริการ การประกันอัคคีภัย และการประกันภัยขนส่งทางทะเล ภายใต้การบริหารงานของ คุณ เล็ก วิริยะพันธุ์ ตั้งอยู่ที่ถนน กรุงเกษม เขต ป้อมปราบ ต่อมาในปี พ.ศ. 2524 ได้เพิ่มการบริการด้านการประกันภัยรถยนต์ และการประกันภัยเบ็ดเตล็ด  ต่อมาในปี พ.ศ. 2525 คณะกรรมการได้มีมติให้เปลี่ยนชื่อเป็น บริษัท วิริยะประกันภัย จำกัด เพื่อสอดคล้องกับบริษัทเดิมคือ บริษัท วิริยะพานิช จำกัด ผู้ผลิต และจำหน่ายน้ำมันทาไม้ตราปลาตะเพียน และยาแก้ไอวิริยะ ในปี พ.ศ. 2566 นางสุวพร ทองธิว เป็น ประธานกรรมการบริหาร และนายอมร ทองธิว เป็นกรรมการผู้จัดการ

 บริษัทในเครือ 
 บริษัท วิริยะซัพพลาย จำกัด
 บริษัท วิริยะคาร์บอดี้ เซอร์วิส จำกัด 
 บริษัท วิริยะ อินเตอร์กรุ๊ป จำกัด
 บริษัท วี ไอ จี คาร์เร้นท์ จำกัด 
 บริษัท วิริยะธุรกิจ จำกัด จำกัด
 นิตยสารสารคดี
 108 ซองคำถาม
 นายรอบรู้
 บริษัท ธนบุรีพานิชลีสซิ่ง จำกัด 
 บริษัท เมืองโบราณ จำกัด
 เมืองโบราณ/วารสารเมืองโบราณ
 ปราสาทสัจธรรม
 มูลนิธิเล็ก-ประไพ วิริยะพันธ์
 บริษัท ริมขอบฟ้า จำกัด
 บริษัท ธนบุรีประกอบรถยนต์ จำกัด
# แตโปดอง
ขีปนาวุธแตโปดอง  เป็นขีปนาวุธของประเทศเกาหลีเหนือ  โดยมีการทดลองยิงบริเวณทะเลญี่ปุ่น

 การยิงทดสอบ 
แตโปดอง-1  สิงหาคม พ.ศ. 2541 ทดสอบยิงขีปนาวุธแตโปดอง 1 ข้ามญี่ปุ่นไปตกในมหาสมุทรแปซิฟิก มีระยะยิง  2,000 ก.ม. 

แตโปดอง-2  ขีปนาวุธแตโปดอง 2 เชื่อกันว่าขีปนาวุธใหม่มีพิสัยยิงไกล 6,700 กิโลเมตร http://www.naewna.com/news.asp?ID=13871
# เรือหลวงนาคา
เรือหลวงนาคา (LSSL-751)  เป็นเรือประจำการในสังกัดกองเรือยกพลขึ้นบก กองเรือยุทธการ เมื่อวันที่ 4 ตุลาคม พ.ศ 2509 โดย พระบาทสมเด็จพระเจ้าอยู่หัว ทรงพระกรุณาโปรดเกล้า พระราชทานชื่อเรือว่า “เรือหลวงนาคา” ซึ่งเป็นชื่อเกาะในอำเภอถลาง จ.ภูเก็ต 

ปัจจุบัน เรือหลวงนาคาหยุดภารกิจ ลงวันที่ 4 ตุลาคม พ.ศ. 2549 และได้มีการส่งมอบเรือเมื่อวันที่ 22 พฤษภาคม พ.ศ. 2550 ให้เป็นเรือพิพิธภัณฑ์ทางประวัติศาสตร์ในประเทศสหรัฐอเมริกา  

 ลักษณะเรือ 

ลักษณะเป็นเรือสนับสนุนการยกพลขึ้นบก ติดอาวุธปืน 15 กระบอก (ตอนสร้างติดไว้ 38 กระบอก) ฉายาว่า เรือบรรทุกปืน   ความยาวเรือตลอดลำ 47.40 เมตร ความกว้างสูงสุด 7 เมตร ระวางขับน้ำ 387 ตัน ความเร็วสูงสุด 13 น๊อต เครื่องจักรใหญ่ดีเซล 2 เครื่อง

  ประวัติ 
เรือหลวงนาคา เดิมชื่อ  แอลซีเอส (Landing Craft Support) ซึ่งมีทั้งหมด 130 ลำ ได้ประจำการและเข้าร่วมรบในสมัยสงครามโลกครั้งที่ 2 โดยเรือหลวงนาคาเป็นเรือลำที่ 102  สร้างในเดือนมีนาคม พ.ศ. 2488 ณ อู่ต่อเรือ คอมเมอร์เชี่ยล ไอรอน เวิร์ก (Commercial Iron Work) เมืองพอร์ตแลนด์ รัฐออริกอน และถูกโอนให้แก่กองกำลังป้องกันตัวเองของญี่ปุ่น ใช้ชื่อว่า “อิมาวาริ” 

29 สิงหาคม พ.ศ. 2509 กองทัพเรือสหรัฐได้มอบเรือลำนี้ให้แก่กองทัพเรือไทยในโครงการช่วยเหลือทางทหาร ณ ท่าเทียบเรือแหลมเทียน ฐานทัพเรือสัตหีบ อำเภอสัตหีบ จ.ชลบุรี
# ดุจ โสเภีย
ดุจ โสเภีย (ฑุจ สุภา) เป็นนักร้องชาวกัมพูชาที่มีชื่อเสียง เกิดปี พ.ศ. 2529 ที่กรุงพนมเปญ ประเทศกัมพูชา ภายในครอบครัวที่มีพี่น้องถึง 9 คน ซึ่งพี่สาวของโสเภียที่ชื่อ ดุจ สำเพา ก็เป็นนักแสดงที่มีชื่อเสียงในประเทศกัมพูชาด้วยเช่นกัน

 ผลงาน 
 ภาพยนตร์ 
 ภาษาเขมร - 20 เรื่อง

 ดนตรี 
 <<Sexy Baby>>   -  อังกฤษ
 <<Dalama 1, 2, 3>>   -  ภาษาเขมร
 500  เรื่อง  (est.)

 แหล่งข้อมูลอื่น 
  Recent news about Sophea Duch  
  Angkorthom article 
  The Asian Finest Forum article
# นายกรัฐมนตรีสหราชอาณาจักร
นายกรัฐมนตรีสหราชอาณาจักร  หรือเรียกอย่างเป็นทางการว่า นายกรัฐมนตรีแห่งสหราชอาณาจักรบริเตนใหญ่และไอร์แลนด์เหนือ เป็นตำแหน่งหัวหน้ารัฐบาลในสมเด็จพระเจ้าแผ่นดินแห่งสหราชอาณาจักร การกำหนดนโยบายและการบริหารราชการแผ่นดินต่าง ๆ ถือเป็นความรับผิดชอบของนายกรัฐมนตรีและคณะรัฐมนตรีต่อพระมหากษัตริย์ รัฐสภา พรรคการเมือง และโดยเฉพาะอย่างยิ่งต่อผู้มีสิทธิเลือกตั้ง ตำแหน่งนายกรัฐมนตรีถือเป็นหนึ่งในสี่อำมาตย์นายก ซึ่งหมายถึงผู้บริหารสูงสุดทั้งสี่ของรัฐบาล นายกรัฐมนตรีคนปัจจุบัน คือเคียร์ สตาร์เมอร์ หัวหน้าพรรคแรงงาน หลังจากชนะการเลือกตั้ง ค.ศ. 2024

คณะรัฐบาลสหราชอาณาจักรไม่ได้ดำรงอยู่ด้วยบทบัญญัติตามรัฐธรรมนูญหรือกฎหมายใด ๆ แต่ดำรงอยู่ด้วยธรรมเนียมประเพณีการปกครองที่มีมาช้านาน โดยกำหนดให้พระมหากษัตริย์จะต้องแต่งตั้งนายกรัฐมนตรีซึ่งเป็นบุคคลผู้สามารถทำให้สภาสามัญชนไว้วางใจในตัวเขาได้ บุคคลนั้นมักจะเป็นผู้นำพรรคหรือกลุ่มทางการเมืองซึ่งเป็นฝ่ายที่ครองเสียงจำนวนมากที่สุดในที่ประชุม ตำแหน่งนายกรัฐมนตรีเองก็ไม่ได้ถูกตั้งขึ้นมาโดยทันทีแต่เกิดจากพัฒนาการในอดีตที่ค่อย ๆ สะสมทีละเล็กน้อยในช่วงเวลาสามร้อยปี ไม่ว่าจะเป็นพัฒนาการทางกฎหมายที่สภาได้ตราขึ้นมากมายก็ดี พัฒนาการทางการเมืองก็ดี หรือตลอดจนเหตุร้ายต่าง ๆ ก็ดี โดยตำแหน่งนี้มีต้นกำเนิดครั้งแรกในช่วงข้อตกลงการปฏิวัติ (ค.ศ. 1688–1720) ซึ่งทำให้อำนาจสูงสุดถูกย้ายจากพระมหากษัตริย์มาที่สภา แม้ว่าในทางพฤตินัย พระมหากษัตริย์ยังทรงไว้ซึ่งอิทธิพลซึ่งฝังรากรึกอยู่กับกลุ่มอำนาจทางการเมือง แต่ในทางนิตินัยแล้ว นายกรัฐมนตรีคือหัวหน้ารัฐบาลตามกฎหมาย ฉะนั้นการที่พระมหากษัตริย์จะยังคงปกครองประเทศทางอ้อมได้ จึงต้องอาศัยการปกครองผ่านนายกรัฐมนตรีซึ่งสามารถชักจูงเสียงข้างมากในสภาได้

โดยตำแหน่งแล้ว นายกรัฐมนตรียังดำรงตำแหน่งอื่น ๆ ควบคู่กันอีก อาทิ ขุนคลังเอก, รัฐมนตรีกิจการพลเรือน และได้รับสิทธิพิเศษให้พำนักอยู่ในบ้านเลขที่ 10 ถนนดาวนิง ตลอดที่ดำรงตำแหน่ง นายกรัฐมนตรีไม่มีวาระการดำรงตำแหน่ง นายกรัฐมนตรีอาจเสนอชื่อสมาชิกสภาสามัญชนคนใดคนหนึ่งขึ้นเป็นนายกรัฐมนตรีคนใหม่แทนเมื่อใดก็ได้

 อดีตนายกรัฐมนตรีที่มีชีวิตอยู่ 
ปัจจุบันมีอดีตนายกรัฐมนตรีสหราชอาณาจักรที่ยังมีชีวิตอยู่ ทั้งสิ้น 8 คน ดังรายนามด้านล่าง
# ภาษาปังกาซีนัน
ภาษาปังกาซีนัน (ฟิลิปีโนและ) เป็นภาษาตระกูลออสโตรนีเซียน สาขามาเลโย-พอลินีเชียน มีผู้พูดราว 1.5 ล้านคนในจังหวัดปังกาซีนัน ทางภาคตะวันตกของเกาะลูซอน คำว่าปังกาซีนันแปลว่าแผ่นดินเกลือหรือแหล่งบรรจุเกลือ เรียงประโยคแบบกริยา-ประธาน-กรรม

 คำสรรพนาม 
 การกสมบูรณ์ (อิสระ) การกสมบูรณ์ (ภายใน)การกเกี่ยวพันการกกรรมตรงบุรุษที่ 1 เอกพจน์siák ak -k(o)ed siakบุรุษที่ 1 ทวิพจน์sikatá ita, ta -taed sikataบุรุษที่ 2 เอกพจน์siká ka  -m(o)ed sikaบุรุษที่ 3 เอกพจน์sikató - , -a toed sikatoบุรุษที่ 1 พหูพจน์ รวมผู้ฟังsikatayó itayo, tayo -tayoed sikatayoบุรุษที่ 1 พหูพจน์ ไม่รวมผู้ฟังsikamí kamí mied sikamiบุรุษที่ 2 พหูพจน์sikayókayóyoed sikayoบุรุษที่ 3 พหูพจน์sikaraira, radaed sikara

 ตัวเลข 
ตัวเลขภาษาตากาล็อกภาษาปังกาซีนัน1isasakey, isa2dalawaduara, dua3tatlotalora, talo4apatapatira, apat5limalimara, lima6animanemira, anem7pitopitora, pito8walowalora, walo9siyamsiamira, siam10sampusamplura, samplu
# ท่าอากาศยานนานาชาติอินช็อน
ท่าอากาศยานนานาชาติอินช็อน (ฮังกึล: 인천국제공항, ฮันจา: 仁川國際空港) ตั้งอยู่ที่เกาะย็องชง เมืองอินช็อน ประเทศเกาหลีใต้ ซึ่งอยู่ทางตะวันตกของโซล โดยเป็นท่าอากาศยานหลักของเกาหลีใต้ และสายการบินแห่งชาติอย่างโคเรียนแอร์ รวมทั้งเอเชียน่าแอร์ไลน์ และคาร์โก360 แทนที่ท่าอากาศยานกิมโป (เดิมคือท่าอากาศยานนานาชาติกิมโป) นับตั้งแต่ พ.ศ. 2544 เป็นต้นมา อินช็อนยังได้รับการยอมรับจากสกายแทร็ก ว่าเป็นท่าอากาศยานระดับ 5 ดาว ร่วมกันกับชางงีของสิงคโปร์ และฮ่องกงของจีน ใน พ.ศ. 2552 ท่าอากาศยานนานาชาติอินช็อนได้รับการลงคะแนนให้เป็นท่าอากาศยานที่ดีที่สุดในโลกจากการจัดอันดับโดยสกายแทร็ก  นอกจากนี้ อินช็อนยังได้ครองตำแหน่งท่าอากาศยานที่ดีที่สุดในโลกต่อเนื่องเป็นเวลา 12 ปี ตั้งแต่ปี พ.ศ. 2548 ถึง 2559 จากการจัดอันดับโดยเอเอสคิว (Airport Service Quality) 

ปัจจุบัน ท่าอากาศยานนานาชาติอินช็อนมีอาคารผู้โดยสาร 2 อาคาร โดยอาคารผู้โดยสาร 2 หรือเทอร์มินอล 2 ได้เปิดใช้บริการในเดือน ม.ค. ปี พ.ศ. 2561 ผู้โดยสารสามารถเดินทางระหว่างอาคารผู้โดยสารทั้ง 2 อาคารโดยใช้บริการรถบัสฟรีที่มีให้บริการทุก 5 นาที หรือรถไฟเออาร์อีเอ็กซ์ (AREX: Airport Railroad Express) ซึ่งมีค่าใช้จ่ายประมาณ 900 วอน

ในปี 2562 ท่าอากาศยานนานาชาติอินช็อนให้บริการผู้โดยสารขาเข้าและขาออกรวมกันจำนวน 71,169,722 คน และมีปริมาณไฟลท์รวม 404,104 ไฟลท์

 สายการบินและจุดหมายปลายทาง 
thumb|ฝูงบินของโคเรียนแอร์ จอดเทียบทางออก
thumb|แอร์บัส เอ 330 ของโคเรียนแอร์ กำลังเตรียมตัว
ท่าอากาศยานแห่งนี้มีสายการบินให้บริการมากกว่า 80 สาย โดยสายการบินที่มีจำนวนผู้โดยสารมากที่สุดคือ โคเรียนแอร์ ตามมาด้วยเอเชียนาแอร์ไลน์
# ท่าอากาศยานนานาชาติโอกแลนด์
ท่าอากาศยานนานาชาติโอกแลนด์ (Oakland International Airport) หรือ ท่าอากาศยานนานาชาติเมโทรโพลิแทนโอกแลนด์ ตั้งอยู่ที่อลาเมดาเคาน์ตี ในรัฐแคลิฟอร์เนีย สหรัฐอเมริกา อยู่ห่างจากตัวเมืองโอกแลนด์ไปทางใต้ประมาณ 6 กิโลเมตร (4 ไมล์) เป็นท่าอากาศยานหลักของเซาต์เวสต์แอร์ไลน์ และเป็นท่าอากาศยานสำคัญของสายการบินต้นทุนต่ำอย่างเอทีเอแอร์ไลน์ และเจ็ตบลูแอร์เวย์ นอกจากนี้โอกแลนด์ยังเป็นหนึ่งในสามท่าอากาศยานนานาชาติที่รองรับน่านฟ้าอ่าวซานฟรานซิสโก และเป็นท่าอากาศยานที่ช่วยระบายการจราจรทางอากาศจากท่าอากาศยานนานาชาติซานฟรานซิสโกอีกด้วย

 อาคารผู้โดยสาร และสายการบิน 
 อาคารผู้โดยสาร 1 
 คอนติเนนตัล แอร์ไลน์
 เจ็ตบลูแอร์เวย์
 เซาต์เวสต์แอร์ไลน์
 เดลต้า แอร์ไลน์
 เดลต้าคอนเนคชั่น ให้บริการโดย สกายเวสต์
 เดลต้าคอนเนคชั่น ให้บริการโดย เอกซ์เพรสเจ็ตแอร์ไลน์
 เดลต้าคอนเนคชั่น ให้บริการโดย แอตแลนติกเซาต์เวสต์แอร์ไลน์
 เม็กซิกานา
 ยูไนเต็ดแอร์ไลน์
 ยูไนเต็ดเอกซ์เพรส ให้บริการโดย สกายเวสต์
 ยูเอสแอร์เวย์
 ยูเอสแอร์เวย์ ให้บริการโดย อเมริกาเวสต์แอร์ไลน์
 ยูเอสแอร์เวย์เอกซ์เพรส ให้บริการโดย เมซาแอร์ไลน์
 สกายบัสแอร์ไลน์
 อเมริกันแอร์ไลน์
 อลาสกาแอร์ไลน์
 ฮอไรซันแอร์
 อโลฮาแอร์ไลน์
 เอทีเอแอร์ไลน์

 อาคารผู้โดยสาร 2 
 เซาต์เวสต์แอร์ไลน์

 สายการบินขนส่งสินค้า 
 เซาต์เวสต์คาร์โก
 ดีเอชแอล
 เฟดเอกซ์ เอกซ์เพรส
 ยูพีเอส
 อเมริไฟลท์
 อลาสกาแอร์ไลน์